Chè paran oswa responsab:

Sante pitit ou a enpòtan pou nou. Depi byen bonè, timoun devlope abitid ki pral bay sante yo fòm pandan tout vi yo. Depatman Edikasyon Eta Nouyòk (New York State Department of Education, NSDE) egzije edikasyon sante pou tout elèv ki nan klas K rive 12yèm ane, k ap gen ladan leson sou VIH. Nan lekòl leta Vil Nouyòk yo, kou edikasyon sante yo gen leson sou sante ak sekirite pèsonèl; nitrisyon ak aktivite fizik; sante sosyal, emosyonèl ak mantal; prevansyon pou alkòl, tabak ak lòt itilizasyon dwòg; kwasans ak devlopman; ak prevansyon maladi.

Ane sa a, pitit ou a pral gen leson nan yon kourikoulòm ki rele *Grandi ak rete ansekirite* (*Growing Up and Staying Safe*). Leson yo egzak sou plan medikal, yo enklizif, epi yo apwopriye pou laj yo. Lekòl Leta Vil Nouyòk (New York City Public Schools , NYCPS) te devlope yo avèk patenarya ekspè nan sante, lidè kominote, paran, ak edikatè.

Nan klas kindergarten rive klas 6yèm ane, elèv aprann kòman pou yo:

* rete ansante ak evite pran maladi,
* devlope estim pou tè yo ak respè pou kò yo,
* ankouraje jantiyès ak senpati, epi
* kominike avèk adilt yo fè konfyans.

Tanpri byen gade apèsi pou nivo klas yo ki vini avèk lèt sa a pou aprann plis sou leson yo.

Paran, responsab ak lekòl pataje menm objektif la: nou vle pou elèv tout laj ansante nan tout aspè lavi yo. Nou respekte wòl ou kòm paran/responsab pou anseye pitit ou bon jan konpòtman ki mache avèk kwayans ak valè fanmi w. Nou ankouraje w pou chita pale avèk pitit ou a sou sa l ap aprann nan klas sante, epi pou pale avèk pwofesè pitit ou a, kowòdonatè paran oswa mwen. Si w gen nenpòt kesyon, pa ezite kontakte m nan Phone Number.

Avèk senserite,

Principal’s Name

Direktè